title: 2009/878/ЕС: Решение на Съвета (Общи въпроси) от 1 декември 2009 rодина за установяване списъка на съставите на Съвета в допълнение към съставите, посочени в член 16, параграф 6, втора и трета алинея от Договора за Европейския съюз

text:
               2.12.2009

               BG

               Официален вестник на Европейския съюз

               L 315/46

      РЕШЕНИЕ НА СЪВЕТА (ОБЩИ ВЪПРОСИ)
   от 1 декември 2009 rодина
   за установяване списъка на съставите на Съвета в допълнение към съставите, посочени в член 16, параграф 6, втора и трета алинея от Договора за Европейския съюз
   (2009/878/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола относно преходните разпоредби, и по-специално член 4 от него,
   като има предвид, че:

               (1)

               Член 4 от Протокола относно преходните разпоредби предвижда, че до влизането в сила на решението на Европейския съвет, посочено в член 16, параграф 6, първа алинея от Договора за Европейския съюз, относно списъка на съставите на Съвета, списъкът на съставите на Съвета в допълнение към съставите по общи въпроси и по външни работи следва да се установи с решение на Съвета по общи въпроси, прието с обикновено мнозинство.

               (2)

               Списъкът на съставите на Съвета е бил установен от Съвета (Общи въпроси) на 22 юли 2002 г. като част от приложение I към Процедурния правилник на Съвета и въз основа на списъка, одобрен от Европейския съвет на заседанието му в Севиля на 21 и 22 юни 2002 г.

               (3)

               За да бъдат спазени разпоредбите на Договорите, е уместно този списък да бъде адаптиран, след което да бъде вмъкнат в Процедурния правилник на Съвета,

         ПРИЕ НАСТОЯЩОТО РЕШЕНИЕ:
   Член 1
   Списъкът на съставите на Съвета, посочен в член 4 от Протокола относно преходните разпоредби, е даден в приложението.
   Член 2
   Настоящото решение влиза в сила в деня на приемането му.
   Публикува се в Официален вестник на Европейския съюз.

      Съставено в Брюксел на 1 декември 2009 година.

            За Съвета

            Председател

         C. BILDT

      ПРИЛОЖЕНИЕ

         СПИСЪК НА СЪСТАВИТЕ НА СЪВЕТА

                  1.

                  Общи въпроси (1);

                  2.

                  Външни работи (2);

                  3.

                  Икономически и финансови въпроси (3);

                  4.

                  Правосъдие и вътрешни работи (4);

                  5.

                  Заетост, социална политика, здравеопазване и потребителски въпроси;

                  6.

                  Конкурентоспособност (вътрешен пазар, промишленост и научни изследвания) (5);

                  7.

                  Транспорт, телекомуникации и енергетика;

                  8.

                  Селско стопанство и рибарство;

                  9.

                  Околна среда;

                  10.

                  Образование, младеж и култура (6).

         (1)  Този състав е установен с член 16, параграф 6, втора алинея от Договора за Европейския съюз.

         (2)  Този състав е установен с член 16, параграф 6, трета алинея от Договора за Европейския съюз.

         (3)  Включително бюджет.

         (4)  Включително гражданска защита.

         (5)  Включително туризъм.

         (6)  Включително аудиовизуални въпроси.


title: 2009/58/ЕО: Решение на Европейската централна банка от 15 декември 2008 година за определяне на мерките, необходими за внасянето на капитала на Европейската централна банка от неучастващите национални централни банки (ЕЦБ/2008/28)

text:
               24.1.2009

               BG

               Официален вестник на Европейския съюз

               L 21/81

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 15 декември 2008 година
   за определяне на мерките, необходими за внасянето на капитала на Европейската централна банка от неучастващите национални централни банки
   (ЕЦБ/2008/28)
   (2009/58/ЕО)
   ГЕНЕРАЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 48 от него,
   като има предвид, че:

               (1)

               Решение ЕЦБ/2006/26 от 18 декември 2006 г. за определяне на мерките, необходими за внасянето на капитала на Европейската централна банка от неучастващите национални централни банки (1) определи процента от вноската в капитала на Европейската централна банка (ЕЦБ), който националните централни банки (НЦБ) на държавите-членки, които на 1 януари 2007 г. не са приели еврото, са длъжни да платят на 1 януари 2007 г. като вноска за оперативните разходи на ЕЦБ.

               (2)

               В Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (2) се предвижда корекция на алгоритъма за записване на капитала на Европейската централна банка (наричан по-долу „капиталов алгоритъм“) в съответствие с член 29.3 от Устава на ЕСЦБ и се установяват от 1 януари 2009 г. новите тегла, определени за всяка НЦБ в коригирания капиталов алгоритъм (наричани по-долу „тегла в капиталовия алгоритъм“).

               (3)

               Записаният капитал на ЕЦБ е 5 760 652 402,58 EUR.

               (4)

               Коригираният капиталов алгоритъм на ЕЦБ налага да бъде прието ново решение на ЕЦБ, с което да се отмени от 1 януари 2009 г. Решение ЕЦБ/2006/26 и да се определи процентът от записания капитал на ЕЦБ, който НЦБ на държавите-членки, които до 1 януари 2009 г. няма да са приели еврото (наричани по-долу „неучастващи НЦБ“), следва да внесат от 1 януари 2009 г.,

         РЕШИ:
   Член 1
   Размер и форма на внесения капитал
   Всяка неучастваща НЦБ плаща от 1 януари 2009 г. 7 % от вноската си в капитала на ЕЦБ. Предвид теглата в капиталовия алгоритъм, описани в член 2 от Решение ЕЦБ/2008/23, всяка неучастваща НЦБ плаща от 1 януари 2009 г. сумата, посочена срещу името ѝ в таблицата, както следва:

               Неучастваща НЦБ

               (EUR)

               Българска народна банка

               3 502 591,87

               Česká národní banka

               5 835 771,31

               Danmarks Nationalbank

               5 982 149,49

               Eesti Pank

               721 809,75

               Latvijas Banka

               1 144 007,96

               Lietuvos bankas

               1 716 213,56

               Magyar Nemzeti Bank

               5 587 371,98

               Narodowy Bank Polski

               19 740 488,44

               Banca Națională a României

               9 937 989,49

               Sveriges Riksbank

               9 106 093,68

               Bank of England

               58 539 980,14

         Член 2
   Коригиране на внесения капитал
   1.   Тъй като преди 31 декември 2008 г. всяка неучастваща НЦБ вече е платила 7 % от дела си в записания капитал на ЕЦБ съгласно Решение ЕЦБ/2006/26, всяка една от тях прехвърля допълнителна сума на ЕЦБ или съответно получава обратно от ЕЦБ определена сума до достигане на сумите, посочени в таблицата в член 1.
   2.   Всички прехвърляния по настоящия член следва да се извършват в съответствие с Решение ЕЦБ/2008/25 от 12 декември 2008 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (3).
   Член 3
   Заключителни разпоредби
   1.   Настоящото решение влиза в сила на 1 януари 2009 г.
   2.   Решение ЕЦБ/2006/26 се отменя, считано от 1 януари 2009 г.
   3.   Позоваванията на Решение ЕЦБ/2006/26 се смятат за позовавания на настоящото решение.

      Съставено във Франкфурт на Майн на 15 декември 2008 година.

            Председател на ЕЦБ

         Jean-Claude TRICHET

      (1)  ОВ L 24, 31.1.2007 г., стр. 15.

      (2)  Вж. стр. 66 от настоящия брой на Официален вестник.

      (3)  Вж. стр. 71 от настоящия брой на Официален вестник.


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2008 година

text:
               25.9.2010

               BG

               Официален вестник на Европейския съюз

               L 252/119

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2008 година
   (2010/508/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2008 година,
   като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2008 година, придружен от отговорите на Центъра (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. относно създаване на Център за преводи за органите на Европейския съюз (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0071/2010),

               1.

               Освобождава от отговорност директора на Центъра за преводи за органите на Европейския съюз във връзка с изпълнението на бюджета на Центъра за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 107.

      (2)  ОВ L 248, 16.9.2002 г., стр. 1.

      (3)  ОВ L 314, 7.12.1994 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/120

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2008 година,
   като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2008 година, придружен от отговорите на Центъра (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. относно създаване на Център за преводи за органите на Европейския съюз (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0071/2010),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и точни и че свързаните с тях операции са законосъобразни и редовни;

               Б.

               като има предвид, че на 23 април 2009 г. Парламентът освободи директора на Центъра за преводи към органите на Европейския съюз от отговорност във връзка с изпълнението на бюджета на Центъра за финансовата 2007 г. (5) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза забележката на Сметната палата в доклада ѝ за 2006 г., че натрупаният бюджетен излишък за 2006 г. е бил в размер на 16 900 000 евро, като през 2007 г. Центърът е трябвало да възстанови на своите клиенти 9 300 000 евро; изрази съгласие със становището на Сметната палата, съгласно което натрупването на подобни излишъци предполага, че методите на ценообразуване на Центъра по отношение на неговите преводи не са достатъчно прецизни,

                           —

                           изисква от Комисията и Центъра да се опитат да разрешат бързо спора за пенсионните вноски на служителите,

      Изпълнение

               1.

               Приветства Центъра за това, че е разработил ефективен инструмент на информационните технологии — FLOSYSWEB, който се използва от клиентите за изпращане на преводи, като клиентите избират между различните възможни формати и получават преводите обратно чрез същата система.

      Бюджетен излишък в противоречие с разпоредбите на основния регламент

               2.

               Отбелязва, че вече много години Центърът трупа бюджетен излишък в противоречие с разпоредбите на Регламент (ЕО) № 2965/94, излишък, който през 2008 г. достигна до сумата от 26 700 000 EUR (за 2006 г. той беше в размер на 16 900 000 EUR, за 2005 г. — 10 500 000 EUR, а за 2004 г. — 3 500 000 EUR); отбелязва, че този излишък се дължи главно на липсата на точност в прогнозите за исканията на писмени преводи, подавани от клиентите на Центъра; изисква от Центъра да вземе по-ефективни мерки, за да отстрани този все по-голям излишък.

               3.

               Отбелязва, че през 2009 г. Центърът е възстановил 11 450 000 EUR на своите клиенти; също така подчертава, че през 2007 г. Центърът вече е възстановил 9 300 000 EUR евро на своите клиенти.

               4.

               Отбелязва, че през 2008 г. в Центъра са осчетоводени приходи от лихви в размер на 1 580 984,34 евро; заключава от годишните отчети и размера на лихвените плащания, че Центърът постоянно разполага с извънредно висок размер на паричните средства в наличност; отбелязва, че към 31 декември 2008 г. паричните средства в наличност на Центъра възлизаха на 48 405 006,88 евро; изисква от Комисията да провери какви възможности съществуват за осигуряване на пълното прилагане на ориентираното спрямо потребностите управление на паричните средства в наличност съобразно член 15, параграф 5 от Регламент (ЕО, Евратом) № 2343/2002, както и какви концептуални промени са необходими с цел трайно поддържане на възможно най-ниско равнище на паричните средства в наличност на Центъра; изисква от Центъра в бъдеще да предоставя на клиентите си услуги на разходопокривен принцип.

      Пенсионни вноски на служителите

               5.

               Изразява голямо съжаление за това, че все още не е намерено решение на конфликта между Центъра и Комисията относно дела на плащаните от работодателя пенсионни вноски на служителите, въпреки че този въпрос е бил изтъкван в резолюциите за освобождаване от отговорност в продължение на много години.

               6.

               Констатира с безпокойство, че този продължаващ конфликт с Комисията струва на Центъра милиони; по-специално отбелязва, че през 2008 г. Центърът е заделил резерв от 15 300 000 EUR, за да се справи с последиците от този конфликт; следователно изисква от Центъра да информира органа по освобождаването от отговорност за развитието на преговорите и разходите за персонал (във връзка с използваното време и средства), причинени от този конфликт.

      Вътрешен одит

               7.

               Отбелязва, че през 2006 г. Центърът е разкрил длъжност „вътрешен одитор“ и че тази длъжност е заета от февруари 2008 г.

               8.

               Признава, че повечето препоръки на службата за вътрешен одит вече са изпълнени; счита, че е много важно Центърът да приложи изцяло политика относно чувствителните позиции и мобилността на служителите.

      Човешки ресурси

               9.

               Констатира, че към декември 2008 г. само 81 % от предвидените длъжности са били заети от длъжностни лица и срочно наети служители; отбелязва, че Центърът е обосновал този недостатъчен брой с липсата на офиси, което не позволява наемането на служители в съответствие с предвиденото в щатното разписание; все пак счита, че Центърът трябва да планира по-реалистично и ефективно своите процедури по назначаване на служители, за да може да спазва сроковете и да предвижда всички нужди, свързани с увеличаването на персонала на Центъра.

               10.

               Насърчава Центъра да изготви общи карти за обучение, въз основа на изискваните умения и способности на служителите, за да поддържа високо ниво на компетентност на своите служители; освен това подкрепя Центъра за мерките, които е предприел за упражняване на ефективен контрол върху качеството на провежданите от него курсове за обучение.

               11.

               По отношение на други забележки с хоризонтален характер, придружаващи решението за освобождаване от отговорност, се позовава на своята резолюция от 5 май 2010 г. (6) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 107.

      (2)  ОВ L 248, 16.9.2002 г., стр. 1.

      (3)  ОВ L 314, 7.12.1994 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 255, 26.9.2009 г., стр. 145.

      (6)  Приети текстове, P7_TA(2010)0139 (вж. стр. 241 от настоящия брой на Официален вестник).


title: 2008/513/ЕО: Решение на Европейския парламент от 24 април 2007 година относно освобождаването от отговорност във връзка с изпълнението на бюджета на Европейския център за мониторинг на наркотиците и наркоманиите за финансовата 2005 година

text:
               15.7.2008

               BG

               Официален вестник на Европейския съюз

               L 187/99

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаването от отговорност във връзка с изпълнението на бюджета на Европейския център за мониторинг на наркотиците и наркоманиите за финансовата 2005 година
   (2008/513/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейския център за мониторинг на наркотиците и наркоманиите за 2005 финансова година (1),
   като взе предвид доклада на Сметната палата за окончателния годишен отчет на Европейския център за мониторинг на наркотиците и наркоманиите за 2005 финансова година, заедно с отговорите на Центъра (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (EИО) № 302/93 на Съвета от 8 февруари 1993 г. за създаване на Европейски център за мониторинг на наркотиците и наркоманиите (4), и по-специално член 11a от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0100/2007),

               1.

               Освобождава от отговорност директора на Европейския център за мониторинг на наркотиците и наркоманиите във връзка с изпълнението на бюджета на Центъра за 2005 финансова година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за мониторинг на наркотиците и наркоманиите, на Съвета, Комисията и Сметната палата, и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 43.

      (2)  ОВ C 312, 19.12.2006 г., стр. 86.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 36, 12.2.1993 г., стр. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стр. 30).

      (5)  ОВ L 357, 31.12.2002 г., стр. 72.
    ---documentbreak---

               15.7.2008

               BG

               Официален вестник на Европейския съюз

               L 187/100

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението относно освобождаване от отговорност във връзка с изпълнението на бюджета на Европейския център за мониторинг на наркотиците и наркоманиите за 2005 финансова година
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Европейския център за мониторинг на наркотиците и наркоманиите за 2005 финансова година (1),
   като взе предвид доклада на Сметната палата за окончателния годишен отчет на Европейския център за мониторинг на наркотиците и наркоманиите за 2005 финансова година, заедно с отговорите на Центъра (2),
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (EИО) № 302/93 на Съвета от 8 февруари 1993 г. за създаване на Европейски център за мониторинг на наркотиците и наркоманиите (4), и по-специално член 11a от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0100/2007),

               А.

               като има предвид, че Сметната палата декларира, че е получила основателни уверения, че годишният отчет за финансовата година, приключила на 31 декември 2005 г., е надежден и че извършените операции, взети като цяло, са законосъобразни и редовни;

               Б.

               като има предвид, че на 27 април 2006 г. Парламентът освободи от отговорност директора във връзка с изпълнението на бюджета на Центъра за 2004 финансова година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           изказва съжаление за много високото ниво на извършени трансфери; настоятелно приканва Центъра да се придържа по-стриктно към бюджета, установен първоначално от бюджетния орган,

         Общи бележки относно по-голямата част от агенциите на ЕС, за които се изисква индивидуално освобождаване от отговорност

               1.

               Счита, че непрекъснато нарастващият брой на общностните агенции и дейностите на някои от тях като че ли не формират част от цялостната политическа рамка, че областта на компетенции на някои агенции невинаги отразява действителните потребности на Съюза и очакванията на гражданите и отбелязва, че като цяло агенциите невинаги имат добра репутация, нито добри отзиви в печата;

               2.

               Поради това приканва Комисията да определи цялостна политическа рамка относно създаването на нови общностни агенции и да представя анализ на разходите и ползите, преди да се създаде нова агенция, като непрекъснато следи да се избягва всяко дублиране на дейности с други агенции или с областта на компетенции на други европейски организации;

               3.

               Приканва Сметната палата да дава становище по анализа на разходите и ползите, преди Парламентът да вземе решение;

               4.

               Приканва Комисията да представя на всеки пет години анализ на добавената стойност на всяка съществуваща агенция; приканва всички заинтересовани институции при отрицателна оценка на добавената стойност на дадена агенция да предприемат необходимите мерки, като преформулират мандата на съответната агенция или я закрият;

               5.

               Предвид нарастващия брой регулаторни агенции изразява съжаление, че преговорите по проекта на институционално споразумение за оперативната рамка на тези агенции все още не са приключили и приканва компетентните служби на Сметната палата и Комисията да направят всичко възможно за бързо сключване на такова споразумение;

               6.

               Отбелязва, че бюджетната отговорност на Комисията налага необходимост от по-тясно обвързване на агенциите с Комисията; приканва Комисията и Съвета да вземат всички необходими мерки за предоставяне на блокиращо малцинство на Комисията в надзорните органи на регулаторните агенции до 31 декември 2007 г. и да предвидят такова малцинство от самото начало при създаването на нови агенции;

               7.

               Приканва Сметната палата да добави към годишния си доклад допълнителна глава, посветена на всички агенции, подлежащи на освобождаване от отговорност във връзка с изпълнението на бюджета по отчетите на Комисията, така че да предостави много по-ясна представа за използването на средствата на ЕС от агенциите;

               8.

               Припомня принципа, съгласно който всички общностни агенции, независимо дали субсидирани или не, подлежат на освобождаване от отговорност от Парламента във връзка с изпълнението на бюджета, дори и в случай че в учредителните им актове са предвидени органи, които вземат решение за такова освобождаване от отговорност;

               9.

               Приканва Сметната палата да извърши одит за добро финансово управление на всички агенции и да докладва за това пред съответните комисии на Парламента, включително Комисията по бюджетен контрол;

               10.

               Отбелязва, че броят на агенциите непрекъснато расте и че в съответствие с политическата отговорност на Комисията за функционирането на агенциите, която далеч надхвърля чисто логистичната подкрепа, е налице все по-голяма необходимост генералните дирекции на Комисията, които отговарят за създаването и наблюдението на агенциите, да разработят единен подход към агенциите; счита, че изграждането на структура, подобна на създадената от агенциите за координиране между заинтересованите генерални дирекции, би могла да бъде един прагматичен начин за постигане на напредък по установяването от Комисията на единен подход по всички въпроси, свързани с агенциите;

               11.

               Приканва Комисията да подобри административната и техническата помощ за агенциите, като се отчита нарастващата сложност на административните правила и техническите проблеми на Общността;

               12.

               Отбелязва липсата на дисциплинарни органи във всички общностни агенции и приканва службите на Комисията да вземат необходимите мерки за създаване на такъв механизъм;

               13.

               Приветства значителните подобрения в координацията между агенциите на ЕС, които им позволяват да решават повтарящите се проблеми и правят сътрудничеството с Комисията и Парламента по-ефективно;

               14.

               Счита, че мярката, предприета от редица агенции, за създаване на обща услуга за поддръжка, целяща да приведе компютърните системи за финансово управление в съответствие с тези на Комисията, трябва да се продължи и разшири;

               15.

               Призовава агенциите да подобрят сътрудничеството си и съизмерването си с другите субекти в съответната област; насърчава Комисията да приеме мерките, които счита за необходими, за да подпомогне агенциите да подобрят репутацията си и да популяризират своята дейност;

               16.

               Призовава Комисията да излезе с предложение за хармонизиран формат на ежегодното отчитане на агенциите и да разработи показатели за постигнатите резултати, което да позволи сравнение на ефикасността им;

               17.

               Приканва агенциите в началото на всяка година да представят показатели за работата, по които могат да бъдат оценявани;

               18.

               Приканва всички агенции все повече да използват цели, които са конкретни, измерими, постижими, реалистични и срочни (SMART), което би трябвало да доведе до по-реалистично планиране и постигане на целите;

               19.

               Изразява съгласие със Сметната палата, че Комисията също носи отговорност за (финансовото) управление на агенциите; следователно настоятелно приканва Комисията да наблюдава и при необходимост да насочва и да подпомага ръководните органи на различните агенции, особено във връзка с правилното прилагане на тръжни процедури, процедури по прозрачност на назначенията, добро финансово управление (понижено разходване и завишено бюджетиране) и преди всичко правилното прилагане на правилата относно рамката за вътрешен контрол;

               20.

               Счита, че работните програми на агенциите трябва да отразяват техния принос от оперативна и количествена гледна точка и че трябва да се отделя необходимото внимание на стандартите на Комисията за вътрешен контрол;

         Конкретни бележки

               21.

               Отбелязва, че делът на използваните бюджетни кредити за поети задължения надвишава 90 %, докато съответстващият дял на бюджетни кредити за плащания е само 85 %. Разходите за администрация показват високо равнище на преноси от почти 40 %; приканва Центъра да управлява по-добре политиката си на възлагане на поръчки, за да избегне пренос на бюджетни кредити, което прави управлението по-тромаво;

               22.

               Приветства факта, че за целите на управлението Центърът изготви бюджет, базиран върху дейности; приканва Центъра да доразвие тази инициатива с оглед подобряване на мониторинга на изпълнението и оценката на неговата ефективност чрез въвеждане на аналитични отчети, така че разходите за различните дейности на Центъра да могат да бъдат установени;

               23.

               Приканва Центъра да включи в общите сметки инвентарните системи за дълготрайни материални активи, тъй като без надеждна система за обозначаване възможността да се проследят активите, въведени в инвентарния опис, не може да бъде гарантирана;

               24.

               Отбелязва недостатъци в процедурите по набиране на персонал; приканва Центъра правилно да прилага процедурите по набиране на персонал;

               25.

               Отбелязва, че в края на 2004 г. член на екипа е изпратен на дългосрочна (две години) командировка в Брюксел; приканва Центъра да даде пълно обяснение за тази процедура; настоява Европейският център за мониторинг на наркотици и наркомании и Комисията да проведат разследване на случая и да вземат мерки, за да се избегне друг такъв случай в бъдеще;

               26.

               Отбелязва, че в процеса на проверки са открити някои аномалии в процедурите за възлагане на обществени поръчки и сключване на договори; приканва Центъра да прилага напълно процедурите за възлагане на обществени поръчки и сключване на договори, за да избегне ситуации, подобни на възникналите през 2005 г.

      (1)  ОВ C 266, 31.10.2006 г., стр. 43.

      (2)  ОВ C 312, 19.12.2006 г., стр. 86.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 36, 12.2.1993 г., стр. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стр. 30).

      (5)  ОВ L 357, 31.12.2002 г., стр. 72.

      (6)  ОВ L 340, 6.12.2006 г., стр. 85.


               12.2.2016

               BG

               Официален вестник на Европейския съюз

               C 55/135

         P7_TA(2013)0207
   Устни изменения и други устни предложения за промени (тълкуване на член 156, параграф 6 от Правилника)
   Решение на Европейския парламент от 21 май 2013 г. относно устните изменения и другите устни предложения за промени (тълкуване на член 156, параграф 6 от Правилника)
   (2016/C 055/26)

      Европейският парламент,

               —

               като взе предвид писмото от 24 април 2013 г. на председателя на Комисията по конституционни въпроси,

               —

               като взе предвид член 211 от своя Правилник,

               1.

               Реши да добави следното тълкуване към член 156, параграф 6 на своя правилник:
               „По предложение на председателя, всяко устно изменение или устно предложение за промяна се счита за изменение, което не е било разпространено на всички официални езици. Ако председателят прецени, че то е допустимо съгласно член 157, параграф 3 и срещу него няма възражение по реда на член 156, параграф 6, то се подлага на гласуване по установения ред.
               В комисия, броят на гласовете за възразяване срещу подлагането на гласуване на такова устно изменение или устно предложение за промяна се определя въз основа на член 196, пропорционално на изискуемия в пленарно заседание, като при необходимост се закръглява към по-голямото цяло число.“

               2.

               Възлага на своя председател да предаде настоящото решение на Съвета и на Комисията за сведение.


title: Решение на Комисията от 6 август 2004 година за създаването на консултативна група по хранителната верига и здравето на животните и растенията

text:
Важна правна забележка

|

32004D0613

Официален вестник n° L 275 , 25/08/2004 стр. 0017 - 0019 Официален вестник n° L 267 , 12/10/2005 стр. 0089 - 0091

		20040806Решение на Комисиятаот 6 август 2004 годиназа създаването на консултативна група по хранителната верига и здравето на животните и растенията(2004/613/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид че:(1) В своята Бяла книга за европейското управление, приета на 25 юли 2001 г. [1], Комисията се ангажира да отвори процеса на провеждане на политиката в Европейския съюз, така че да включи повече хора и организации в развиването и прилагането на политиките.(2) На 11 декември 2002 г. Комисията прие съобщение за "Общи принципи и минимални стандарти за консултиране на заинтересованите страни с Комисията" [2], за да осигури систематичен подход от страна на всички отдели на Комисията при консултациите, и за да направи консултативния процес по-прозрачен.(3) Необходимо е Комисията да се консултира и да информира потребителите и заинтересованите социо-професионални кръгове по въпросите, свързани с етикетирането и представянето на храни и на храни за животни, безопасността на храната и на храните за животни, храненето на човека, във връзка със законодателството в областта на храните, здравето и благоденствието на животните, а също така и здравето на растенията.(4) Регламент (ЕО) № 178/2002 на Европейския парламент и на Съвета от 28 януари 2002 г., определящ общите принципи и изисквания към законодателството в областта на храните, за създаване на Европейски орган за безопасност на храните и за определяне на процедури в областта на безопасността на храните [3], предвижда открити и прозрачни обществени консултации директно чрез представителни органи по време на изготвянето, оценката и преразглеждането на законодателството в областта на храните, освен в случаи, когато извънредни обстоятелства пречат това да се осъществи.(5) Бялата книга за безопасността на храните, приета от Комисията на 12 януари 2000 г. [4], предвижда създаването на консултативна група по безопасност на храните, като реорганизира съществуващите консултативни комитети (акция 81).(6) Консултативният комитет по храните е създаден с Решение 80/1073/ЕИО на Комисията [5].(7) С Решение 98/235/ЕИО [6] на Комисията са създадени с други консултативни комитети, занимаващи се с въпроси, обхванати от общата селскостопанска политика.(8) Опитът от миналото показва необходимостта да се прегрупират и реорганизират различните консултативни комитети по въпросите, касаещи хранителната верига и здравето на животните и растенията, а също така и необходимостта от подобряване на тяхната дейност.(9) Необходимо е да се създадат действащи системи за консултиране на гражданите на европейско ниво по време на изготвянето, оценката и преразглеждането на законодателството на Общността в областта на храните.(10) Предвид необходимостта от интегриран подход към хранителната верига и здравето на животните и растенията, с цел да се опази здравето на потребителите, е важно в консултативните системи да бъдат включени всички въпроси на законодателството в областта на храните, включително аспектите, свързани с етикетирането и представянето на храните и на храните за животни, безопасността на храните и на храните за животни, храненето на човека във връзка със законодателството в областта на храните, здравето на животните, включително мерки, свързани с хуманното отношение към животните, а също така и различни аспекти на здравето на растенията като опазване на растенията, продукти за растителна защита и техните отпадъци, а също и условия за търгуване със семена и посадъчен материал, включително биологичното разнообразие и включително въпроси, свързани с промишлената собственост.(11) С оглед на широкото поле на въпросните консултации и следователно големия брой от заинтересовани страни една ефективно действаща система за консултации включва консултиране с гражданите чрез органи, представляващи интересите, свързани с хранителната верига и здравето на животните и растенията на европейско ниво, макар че възможността за преки консултации с гражданите следва да продължава да съществува.(12) Засегнатите социо-професионални среди, включително сдруженията на потребителите в държавите-членки, са основали организации на ниво Европейски съюз, които да представляват техните интереси, свързани с хранителната верига и здравето на животните и растенията на европейско ниво.(13) Качеството на системата за консултации зависи от прекия диалог между Комисията и представителни европейски органи, който да се провежда в рамките на структурирани срещи в контекста на една консултативна група, особено с оглед на работната програма на Комисията в областта на храните.(14) Поради практически съображения, свързани с организацията на срещите, съставът на консултативната група следва да не бъде прекалено широк, но независимо от това би трябвало да бъде осигурено адекватно представителство на интересите на хранителната верига и здравето на животните и растенията. При консултирането на групата, особено във връзка с работната програма на Комисията, на практика ще бъде от особена важност тя да включи представителните органи, които на европейско ниво са най-способни да закрилят общите интереси, свързани с хранителната верига и здравето на животните и растенията.(15) За да се гарантира ефективна и прозрачна работа на групата, нейните оперативни процедури трябва да предвиждат възможността да се организират срещи на работната група, които да бъдат отворени за други заинтересовани страни или органи, когато това е необходимо.(16) Решение 80/1073/ЕИО следва да бъде отменено в интерес на яснотата.РЕШИ:Член 1Създава се и се прикрепва към Комисията Консултативна група по хранителната верига и здравето на животните и растенията, наричана по-долу "Групата".Член 2Задачи1. Комисията се консултира с Групата по работната си програма в следните области:- безопасност на храните и храните за животни,- етикетиране и представяне на храните и храните за животни,- храненето на човека във връзка със законодателството в областта на храните,- здравето и хуманното отношение към животните,- въпроси, свързани с опазване на селскостопанските култури, продукти за растителна защита и техните отпадъци, а също и условия за търгуване със семена и посадъчен материал, включително биологичното разнообразие и включително въпроси, отнасящи се до промишлената собственост.2. Освен това Комисията ще може да се консултира с Групата по отношение на всякакви мерки, които Комисията трябва да предприеме или предложи в тези области.Член 3Състав на групата1. Групата се състои от не повече от 45 представители на представителни европейски органи. Тези органи трябва да имат за своя цел опазването на интереси в областите, посочени в член 2, параграф 1 и да отговарят на следните критерии: закриляните интереси да са от общ характер, представителството да обхваща всички или повечето от държавите-членки и да съществува постоянно на Общностно равнище с пряк достъп до експертните познания на членовете, така че да бъде осигурена бърза и координирана реакция.2. В рамките на един месец от приемането на настоящото решение Комисията кани органите, желаещи да участват в групата, да изразят своя интерес в рамките на един месец, и да обяснят този си интерес, а също така и начина, по който отговарят на горепосочените критерии.3. Комисията избира органите, които най-ефективно отговарят на горепосочените критерии и изготвя техен списък, който се публикува в Официален вестник на Европейския съюз.4. Всеки избран орган гарантира координация на консултативните и информационни дейности в рамките на своята собствена организация, така че да направи възможно най-представителни гледните точки на интересите, които представлява.Член 4Работни методи1. По принцип Групата заседава два пъти годишно в помещенията на Комисията, а също така и винаги, когато Комисията счете това за необходимо.2. Могат да се създават работни групи, които да разглеждат специфични въпроси на базата на компетенции, определени от Групата, а също така и винаги, когато това е необходимо.3. Когато счете това за необходимо или уместно, Комисията може да покани за участие в работата на групата или на работните групи експерти или наблюдатели, включително и такива от органи от държавите-членки.4. Групата и всяка съществуваща работна група заседават в съответствие с изискванията и разписанието, предвидени от Комисията, и се председателстват от Комисията.5. Групата приема свой процедурен правилник на базата на предложение на Комисията. Отделите на Комисията осигуряват секретарски услуги за срещите и работата на Групата и създадените работни групи.6. Комисията гарантира публичност на работата на Групата.Член 5ПоверителностЧленовете на групата, ad hoc експертите и всички други лица, поканени на срещите на Групата като наблюдатели, са задължени да не оповестяват информация, която е станала тяхно достояние в резултат на работата на Групата или нейните работни групи, и която информация е била класифицирана от Комисията като поверителна. В такива случаи Комисията може да реши, че само членовете на Групата могат да получават такава информация и да посещават нейните срещи.Член 6Заключителна разпоредбаРешение 80/1073/ЕИО на Комисията относно създаване на Консултативен комитет по хранителните продукти се отменя.Член 7Влизане в силаНастоящото решение влиза в сила в деня на публикуването му в Официален вестник на Европейския съюз.Съставено в Брюксел на 6 август 2004 година.За КомисиятаDavid ByrneЧлен на Комисията[1] COM(2001) 428 окончателен.[2] COM(2002) 704 окончателен.[3] ОВ L 31, 1.2.2002 г., стр. 1. Регламент, изменен с Регламент (ЕО) № 1642/2003 (ОВ L 245, 29.9.2003 г., стр. 4).[4] COM(199) 719 окончателен.[5] ОВ L 318, 26.11.1980 г., стр. 28.[6] ОВ L 88, 24.3.1998 г., стр. 59.--------------------------------------------------


title: Решение на Съвета от 22 януари 2001 година за създаването на Военния състав на Европейския съюз

text:
Важна правна забележка

|

32001D0080

Официален вестник n° L 027 , 30/01/2001 стр. 0007 - 0011 специално чешко издание глава 18 том 01 стр. 165  - 169 специално испанско издание глава 18 том 01 стр. 165  - 169 специално унгарско издание глава 18 том 01 стр. 165  - 169 специално литвийско издание глава 18 том 01 стр. 165  - 169 LV.ES глава 18 том 01 стр. 165  - 169 MT.ES глава 18 том 01 стр. 165  - 169 PL.ES глава 18 том 01 стр. 165  - 169 SK.ES глава 18 том 01 стр. 165  - 169 специално словенско издание глава 18 том 01 стр. 165  - 169

		20010122Решение на Съветаот 22 януари 2001 годиназа създаването на Военния състав на Европейския съюз(2001/80/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 28, параграф 1 от него,като взе предвид Договора за създаване на Европейската общност, и по-специално член 207, параграф 2 от него,като има предвид, че:(1) В рамката на укрепването на общата външна политика и на политиката на сигурност (ОВППС), и по-специално на общата Европейска политика за сигурност и отбрана, предвидена в член 17 от Договора за Европейския съюз, на срещата на Европейският съвет в Ница, проведена от 7 до 11 декември 2000 г., се постигна съгласие за създаването на Военния състав на Европейския съюз, като се определят неговата мисия и функции.(2) Като следва насоките на Европейския съвет, Военният състав следва да бъде подготвен да започне своята работа,РЕШИ:Член 11. Военният персонал се делегира от държавите-членки в Главния секретариат на Съвета, за да се формира Военният състав на Европейския съюз (ВСЕС).2. Военният състав ще бъде част от Главния секретариат на Съвета.Член 2Мисията и функциите на Военния състав се определят в приложение V към доклада на председателството, одобрен от Европейския съвет от Ница, който е даден в приложението към настоящото решение.Член 3Всички членове на Военния състав са граждани на държавите-членки на Европейския съюз.Член 41. Членовете на Военния състав се подчиняват на правилата, които ще бъдат създадени с решение на Съвета.2. До влизане в сила на решението, посочено в параграф 1, Решение 2000/178/ОВППС на Съвета от 28 февруари 2000 г. относно правилата, приложими за националните експерти във военната област, командировани при Главния секретариат на Съвета, остава в сила [1].Член 5Настоящото решение влиза в сила в деня на приемането му.То се прилага от датата, определена от ГС/ВП след консултиране с основното подкомандване (PSC) и с временния военен орган/Военния комитет, и по принцип преди края на юни 2001 г.До датата на прилагане на настоящото решение главният директор на Военния състав (ГДВС), които ще поеме своите функции от 1 март 2001 г. [2], действа като ръководител на военните експерти, командировани от държавите-членки в Секретариата на Съвета [3].Член 6Настоящото решение се обнародва в Официален вестник.Съставено в Брюксел на 22 януари 2001 година.За СъветаПредседателA. Lindh[1] ОВ L 57, 2.3.2000 г., стр. 1.[2] Решение на Съвета от 22 декември 2000 г.[3] Решение 2000/145/ОВППС на Съвета от 14 февруари 2000 г. относно командироването на национални експерти във военната област до Главния секретариат на Съвета за временен период (ОВ L 49, 22.2.2000 г., стр. 3).--------------------------------------------------20010122ПРИЛОЖЕНИЕОРГАНИЗАЦИЯ НА ВОЕННИЯ СЪСТАВ НА ЕВРОПЕЙКИЯ СЪЮЗ (ВСЕС)1. ВъведениеВ Хелзинки държавите членки на Европейския съюз решиха да създадат в рамките на Съвета нови постоянни политически и военни органи, даващи възможност на ЕС да поема отговорност за пълния обхват за предотвратяване на конфликти и за задачите за справянето с кризи, определени от Договора за ЕС като задачите от Петерсберг. По силата на доклада от Хелзинки ВСЕС, "в рамките на структурите на Съвета", предоставя военни съвети и подпомага Общоевропейската политика в областта на сигурността и отбраната, включително провежда операции по справяне с кризи, ръководени от ЕС.За тази цел задачите пред Военния състав на Европейския съюз (ВСЕС) се определят, както следва:2. МисияВоенният състав осъществява "ранно предупреждение, оценка на положението и стратегическо планиране за задачите от Петерсберг, включително определяне на Европейските национални и многонационални сили" и изпълнява политиките и решенията на Военния комитет на Европейския съюз (ВКЕС).3. Роля и задачи- Той е източникът на военни съвети.- Осигурява връзката между ВКЕС, от една страна, и военните ресурси на разположение на ЕС, от друга, и предоставя военна преценка на органите на ЕС по разпореждане на ВКЕС.- Предоставя възможност за ранно предупреждение. Планира, анализира и отправя препоръки по отношение на концепцията за справяне с кризи и общата военна стратегия и изпълнява решенията и насоките на ВКЕС.- Подпомага ВКЕС по отношение на оценка на положението и на военните аспекти на стратегическото планиране [1], както и по отношение на целия спектър задачи от Петерсберг, във всички случаи на ръководени от ЕС операции, независимо дали ЕС е използвал средствата или възможностите на НАТО.- Допринася към процеса на изработване, оценяване и преглеждане на възможните цели, отчитайки нуждата за това, за осигуряване за засегнатите държави-членки на единство с процеса на планиране на отбраната на НАТО (ППО) и с процеса на планиране и преглед на партньорството за мир в съответствие с приетите процедури.- Носи отговорност да наблюдава, оценява и да отправя препоръки по отношение на силите и възможностите, предоставени на държавите-членки за обучение, упражнения и съвместимост.4. Функции- Осъществява три основни оперативни функции: ранно предупреждаване, оценка на положението и стратегическо планиране.- Под ръководството на ВКЕС предоставя военния си опит на органите на ЕС и особено на главния секретар/висшия представител.- Наблюдава потенциалните кризи, разчитайки на подходящите национални и многонационални разузнавателни способности.- Предоставя на ситуационния център военна информация и приема неговия анализ.- Извършва военните аспекти на стратегическото предварително планиране за мисиите на Петерсберг.- Идентифицира и изброява Европейските национални и многонационални сили за водените от ЕС операции, координирани с НАТО.- Допринася за развитието и подготовката (включително обучението и упражненията) на националните и многонационалните сили, предоставени от държавите-членки на ЕС. Разпоредбите за отношенията с НАТО са определени в съответните документи.- Организира и координира процедурите с националните и многонационалните щабове, включително с тези на НАТО, намиращи се в ЕС, осигурявайки, доколкото е възможно, съвместимост с процедурите на НАТО.- Програмира, планира, провежда и оценява военните аспекти на процедурите за справяне с кризите на ЕС, включително прилагането на процедурите на ЕС/НАТО.- Участва във финансовото оценяване на операциите и упражненията.- Служи за свръзка с националните щабове и многонационалните щабове на многонационалните сили.- Установява постоянни отношения с НАТО в съответствие с "Постоянните споразумения ЕС/НАТО" и съответни отношения с определени кореспонденти в ООН и ОССЕ, при сключване на споразумение с тези организации.а) Допълнителни функции в случаи на справяне с кризи- Изисква и обработва специална информация от разузнавателните организации и другата релевантна информация от всички налични източници.- Подпомага ВКЕС в приноса му към ръководството за първоначално планиране и Указанията по планиране на Комитета по политика и сигурност (КПС).- Разработва и създава приоритетите в стратегическите военни възможности като основа на съветите по военните въпроси на ВКЕС към КПС, посредством:- определянето на първоначалните широки възможности;- извличането, доколкото е подходящо, на подкрепа при планирането от външни източници, които ще анализират и ще задълбочат тези възможности в техните детайли;- оценяването на резултатите от тази детайлна работа и командироването на по-нататъшната работа, която може да е необходима;- представяне на цялостна оценка, с обозначаване на приоритетите и препоръките, доколкото е подходящо, на ВКЕС.- Може да допринася за невоенните аспекти на военните възможности.- Идентифицира, съгласувано с националния състав по планиране и, когато е подходящо, с НАТО, силите, които могат да участват във възможни операции, ръководени от ЕС.- Подпомага командващия операцията в техническия обмен с трети страни, предлагащи военен принос на ръководените от ЕС операции, и в подготовката на конференцията за създаване на силите.- Продължава да наблюдава кризисните ситуации.б) Допълнителни функции по време на операции- ВСЕС, действащ по ръководството на ВКЕС, постоянно наблюдава всички военни аспекти на операциите. Извършва стратегическия анализ заедно с определения за командващ операцията за подпомагане на ВКЕС в неговата роля по съветване на КПС, отговарящ за стратегическото управление.- В процеса на развитие на политиката и операциите ВСЕС предоставя нови предложения на ВКЕС, които служат за основа на военните съвети, давани на КПС.5. Организация- Работи под военното ръководство на ВКЕС, на който ВСЕС докладва.- ВСЕС е отдел в Секретариата на Съвета към ГС/ВП; състои се от персонал, командирован от държавите-членки, действащ в международно качество по силата на устройствен акт, който ще се приеме от Съвета.- ВСЕС се ръководи от ГДВСЕС, офицер с три звезди, и работи под ръководството на ВКЕС.- За да се справи с целия спектър от задачи от Петерсберг, независимо дали се е обърнал за помощ към ресурсите на НАТО, ВСЕС е организиран, както е посочено в приложение А.- В ситуации на кризисно управление или упражнения ВСЕС може да създава Групи за действие при криза (ГДК), изисквайки своята собствена експертиза, личен състав и инфраструктура. В допълнение може, ако е необходимо, да изиска от държавите-членки външна подкрепа от допълнителни човешки ресурси, за временно подсилване.6. Отношения с трети страни- Отношенията между ВСЕС и европейските държави, които не са членки на ЕС, но са членки на НАТО и другите страни, които са кандидатствали за присъединяване към ЕС, ще се определят в документа за отношенията на ЕС с третите страни.[1] Предварителни определения:- Стратегическо планиране: действията по планиране, които започват с появяването на кризата и приключват, когато политическите власти на ЕС одобрят една военна стратегическа възможност или сбор от военни стратегически възможности.- Стратегическият процес обхваща военната оценка на ситуацията, определяне на целите на политиката/военните, дефинирани в рамката на политиката/военните. Военната стратегическа възможност описва подробностите на военното разрешение на проблема, необходимите ресурси и ограниченията и препоръките относно избора на командир на операциите и щаб на главнокомандващия OHQ.--------------------------------------------------20010122ПРИЛОЖЕНИЕ АСХЕМА НА ОРГАНИЗАЦИЯТА НА ВСЕС+++++ TIFF +++++СЪКРАЩЕНИЯAADMIN | Административно управление |CCEUMC | Председател на военния комитет на ЕС |CIO | Управление информационни технологии и сигурност |CIS | Отдел за комуникационни и информационни системи |CMC SPT | Управление ресурси и подпомагане |CON | Управление концепции |CRM/COP | Управление на кризите/Звено за управление на кризите |DDDG/COS | Заместник генерален директор и Началник на личния състав на Военния състав на Европейския съюз |DGEUMS | Генерален директор на Военния състав на Европейския съюз |EEUMC | Военен комитет на Европейския съюз |EUMS | Военен състав на Европейския съюз |EXE | Управление учения |EX OFFICE | Изпълнителен офис |FFOR | Правен съветник |IINT | Разузнавателен отдел |INT POL | Управление разузнавателна политика |ITS | Управление информационни технологии и сигурност |LLEGAL | Правен съветник |LOG | Транспортно управление |LOG/RES | Отдел транспорт и ресурси |OOPS/EXE | Отдел операции и учения |PPERS | Личен състав |POL | Управление политика |POL/PLS | Отдел политика и планиране |POL/REQ | Управление политика и изисквания |PRD | Производствено управление |RREQ | Отдел изисквания |RES/SPT | Управление ресурси и подпомагане |--------------------------------------------------


title: Решение на Съвета от 2 ноември 2004 година за създаване на Съда на публичната служба

text:
Важна правна забележка

|

32004D0752

Официален вестник n° L 333 , 09/11/2004 стр. 0007 - 0011 Официален вестник n° L 153 , 07/06/2006 стр. 0084 - 0088 Официален вестник n° L 296 , 26/10/2006 стр. 0008 - 0012

		20041102Решение на Съветаот 2 ноември 2004 годиназа създаване на Съда на публичната служба(2004/752/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 225а и 245 от него,като взе предвид Договора за създаване на Европейската общност за атомна енергия, и по-специално членове 140б и 160 от него,като взе предвид предложението на Комисията,като взе предвид становището на Европейския парламент,като взе предвид становището на Съда на Европейските общности,като има предвид, че:(1) Член 225а от Договора за ЕО и член 140б от Договора за Евратом оправомощават Съвета да създава съдебни състави, натоварени да разглеждат като първа инстанция някои определени категории искове в специфични материи, да определя правилата за организацията на съставите и да уточнява обхвата на компетенциите, които им се предоставят.(2) Създаването на специализирана юрисдикция, която да решава като първа инстанция споровете, свързани с публичната служба, понастоящем подсъдни на Първоинстанционния съд на Европейските общности, ще подобри работата на правораздавателната система на Общността. Това отговаря на призива в Декларация № 16 относно член 225а от Договора за ЕО [1], приета при подписване на Договора от Ница на 26 февруари 2001 г.(3) Следва да се създаде съдебен състав към Първоинстанционния съд, който в институционален и организационен план да бъде неделима част от институцията на Съда на Европейските общности и чиито членове ще бъдат със същия статут като членовете на Първоинстанционния съд.(4) Новата юрисдикция следва да получи наименование, което да я отличава от нейните съдебни състави, както и от съдебните състави на Първоинстанционния съд.(5) За да е разбираема системата на съдилищата в нейната цялост, разпоредбите, отнасящи се до правомощията, състава, организацията и производството пред съдебния състав, следва да се включат в приложение към Статута на Съда на Европейските общности.(6) Броят на съдиите в съдебния състав следва да бъде съобразен с броя на делата. За да се улесни Съветът при вземането на решения за назначаване на съдии, следва да му се възложи учредяването на независим консултативен комитет, който да проверява съответствието на кандидатурите с предвидените условия.(7) Съдебният състав се произнася в рамките на производство, съобразено с особения характер на подсъдните му спорове, като преценява възможността за постигане на споразумение между страните на уреждане на споровете на всички етапи на процедурата.(8) В съответствие с член 225а, алинея трета от Договора за ЕО и член 140б, алинея трета от Договора за Евратом, решенията на съдебния състав подлежат на обжалване пред Първоинстанционния съд само по правни въпроси при условията предвидени за обжалване на решенията на Първоинстанционния съд пред Съда на Европейските общности. Съответните разпоредби на Статута на Съда на Европейските общности са възпроизведени в приложението към Статута относно съдебния състав, за да се избегнат препращания, които ще създадат неяснота в цялата правна уредба.(9) В настоящото решение следва да се предвидят преходни разпоредби, за да може съдебният състав да започне да упражнява функциите си непосредствено след учредяването си.РЕШИ:Член 1Създава се съдебен състав към Първоинстанционния съд на Европейските общности за разглеждане на спорове, свързани с публичната служба на Европейския съюз, наричан по-долу "Съд на публичната служба на Европейския съюз". Седалището на Съда на публичната служба съвпада с това на Първоинстанционния съд.Член 2Протоколът за статута на Съда на Европейските общности се изменя, както следва:1. Добавя се следният дял:"ДЯЛ IVаСЪДЕБНИ СЪСТАВИЧлен 62аРазпоредбите, отнасящи се до правомощията, състава, организацията и производството пред съдебните състави, създадени съгласно член 225а от Договора за ЕО и член 140б от Договора за Евратом, са възпроизведени в приложението към настоящия статут.";2. Добавя се приложение I, чийто текст се съдържа в приложението към настоящото решение.Член 31. Първият председател на Съда на публичната служба на Европейския съюз се назначава за три години при същите условия както съдиите, освен ако Съветът не реши да бъде приложена процедурата, установена в член 4, параграф 1 от приложение I към статута на Съда на Европейските общности, чийто текст се съдържа в приложението към настоящото решение.2. Непосредствено след полагане на клетва от всички съдии на Съда на публичната служба на Европейския съюз, председателят на Съвета избира чрез жребий трима съдии от този съд, чиито функции се прекратяват след изтичане на първите три години от назначаването им, при дерогиране на член 2, втори параграф, първо изречение от приложение I към статута на Съда на Европейските общности.3. Делата, посочени в член 1 от приложение I към статута на Съда на Европейските общности, с които Първоинстанционният съд е сезиран към датата на влизане в сила на тази разпоредба и по които писменото производство, съгласно член 52 от Процедурния правилник на Първоинстанционния съд, не е приключило, се препращат на Съда на публичната служба на Европейския съюз.4. До влизането в сила на Процедурния му правилник Съдът на публичната служба на Европейския съюз прилага mutatis mutandis Процедурния правилник на Първоинстанционния съд, с изключение на разпоредбите относно състав от един-единствен съдия.Член 4Настоящото решение влиза в сила на следващия ден след публикуването му в Официален вестник на Европейския съюз с изключение на член 1 от приложение I към статута на Съда на Европейските общности, чийто текст се съдържа в приложението към настоящото решение.Член 1 от приложение I към статута на Съда на Европейските общности влиза в сила в деня на публикуването в Официален вестник на Европейския съюз на решението на председателя на Съда на Европейските общности, установяващо, че Съдът на публичната служба на Европейския съюз е надлежно конституиран.Съставено в Брюксел, на 2 ноември 2004 година.За СъветаПредседателB. R. Bot[1] ОВ C 80, 10.3.2001 г., стр. 80.--------------------------------------------------20041102ПРИЛОЖЕНИЕ"20041102"ПРИЛОЖЕНИЕ IСЪД НА ПУБЛИЧНАТА СЛУЖБАЧлен 1Съдът на публичната служба на Европейския съюз (наричан по-долу "Съд на публичната служба") е компетентен да разглежда като първа инстанция споровете между Европейските общности и техните служители, по силата на член 236 от Договора за ЕО и член 152 от Договора за Евратом, както и споровете между всички органи и учреждения и техни служители, относно които е предоставена компетентност на Съда на Европейските общности.Член 2Съдът на публичната служба се състои от седем съдии. По искане на Съда на Европейските общности, Съветът може да увеличи броя на съдиите въз основа на решение, взето с квалифицирано мнозинство.Съдиите се назначават за срок от шест години. Те могат да бъдат преназначавани.На вакантните места се назначава нов съдия за срок от шест години.Член 31. Съдиите се назначават от Съвета, в съответствие с член 225а, четвърти параграф от Договора за ЕО и член 140б, четвърти параграф от Договора за Евратом, след консултиране на комитета, предвиден в настоящия член. При назначаването на съдиите Съветът осигурява балансиран състав на Съда на публичната служба на най-широка географска основа сред гражданите на държавите-членки, както и по отношение на представените национални правни системи.2. Всяко лице, което е гражданин на Съюза и отговаря на условията, установени в член 225а, четвърти параграф от Договора за ЕО и в член 140б, четвърти параграф от Договора за Евратом, може да представи кандидатурата си. Съветът с квалифицирано мнозинство и по препоръка на Съда определя условията и реда за подаването и разглеждането на кандидатурите.3. Учредява се комитет, съставен от седем члена, избрани сред бивши членове на Съда на Европейските общности и Първоинстанционния съд и юристи с призната компетентност. Правилата за назначаването и дейността на комитета се определят от Съвета с квалифицирано мнозинство по препоръка на председателя на Съда.4. Комитетът дава становище относно способността на кандидатите да упражняват функциите на съдия в Съда на публичната служба. Към становището си комитетът прилага списък на кандидати с най-подходящ опит на високо ниво. Този списък следва да съдържа поне два пъти повече кандидати от броя на съдиите, които трябва да бъдат назначени от Съвета.Член 41. Съдиите избират измежду си председател на Съда на публичната служба за срок от три години. Той може да бъде преизбиран.2. Съдът на публичната служба заседава в състав от трима съдии. В определени случаи, посочени в процедурния му правилник, той може да заседава в пленум или в състав от петима съдии или от един-единствен съдия.3. Председателят на Съда на публичната служба председателства пленума и състава от петима съдии. Председателите на съставите от трима съдии се определят съгласно условията, предвидени в параграф 1. Ако председателят на Съда на публичната служба е член на състав от трима съдии, той председателства този състав.4. Процедурният правилник урежда правомощията и кворума на пленума, както и образуването на съставите и разпределянето на делата.Член 5Членове 2—6, 14, 15, 17, първи, втори и пети параграф, както и член 18 от статута на Съда се прилагат спрямо Съда на публичната служба и неговите членове.Клетвата, предвидена в член 2 от статута, се полага пред Съда, а решенията, посочени в членове 3, 4 и 6, се вземат от Съда след консултиране на Съда на публичната служба.Член 61. Съдът на публичната служба се подпомага от службите на Съда и на Първоинстанционния съд. Председателят на Съда или в определени случаи председателят на Първоинстанционния съд определя по общо съгласие с председателя на Съда на публичната служба условията, при които длъжностните лица и другите служители към Съда или Първоинстанционния съд предоставят услугите си на Съда на публичната служба, за да се позволи неговото функциониране. Определени длъжностни лица или други служители отговарят пред секретаря на Съда на публичната служба, под ръководството на председателя на посочения съд.2. Съдът на публичната служба назначава секретар и определя неговия статут. Член 3, четвърти параграф и членове 10, 11 и 14 от статута на Съда се прилагат спрямо секретаря на Съда на публичната служба.Член 71. Производството пред Съда на публичната служба се урежда от Дял III на статута на Съда, с изключение на членове 22 и 23. Уредбата на това производство се развива и допълва, ако е необходимо, от процедурния правилник на този съд.2. Разпоредбите, отнасящи се до езиковия режим на Първоинстанционния съд, се прилагат спрямо Съда на публичната служба.3. Писмената фаза на производството обхваща подаването на исковата молба и на писмената защита, освен ако Съдът на публичната служба не реши, че е необходима повторна размяна на писмени изявления. При наличието на повторна размяна, Съдът на публичната служба може, със съгласието на страните, да реши да се произнесе без провеждане на устно производство.4. На всеки един от етапите на производството, включително непосредствено след подаване на исковата молба, Съдът на публичната служба може да прецени възможността за доброволно уреждане на спора между страните, както и да им окаже съдействие в тази насока.5. Съдът на публичната служба се произнася по съдебните разноски. При спазване на особените разпоредби на Процедурния правилник, страната, изгубила делото, се осъжда да заплати съдебните разноски, ако е било направено искане в този смисъл.Член 81. Когато искова молба или друг процесуален документ, адресиран до Съда на публичната служба, по погрешка е подаден до секретаря на Съда или до Първоинстанционния съд, той незабавно се препраща от тях до секретаря на Съда на публичната служба. Аналогично, когато искова молба или друг процесуален документ, адресиран до Съда или Първоинстанционния съд, по погрешка е подаден до секретаря на Съда на публичната служба, той незабавно се препраща от него до секретаря на Съда или на Първоинстанционния съд.2. Когато Съдът на публичната служба установи, че не е компетентен да разгледа и реши дело, по което са компетентни Съдът или Първоинстанционният съд, той изпраща делото на Съда или на Първоинстанционния съд. Също така, когато Съдът или Първоинстанционният съд установят, че не са компетентни да разгледат и решат дело, по което е компетентен Съдът на публичната служба, сезираният съд изпраща делото на последния, който в този случай не може да откаже да разгледа делото.3. Когато Съдът на публичната служба или Първоинстанционният съд са сезирани с искове, повдигащи еднакъв въпрос за тълкуване или оспорващи валидността на един и същи акт, Съдът на публичната служба, след изслушване на страните, може да спре висящото пред него производство до постановяване на решението на Първоинстанционния съд.Когато Съдът на публичната служба и Първоинстанционният съд са сезирани с искове, които имат еднакъв предмет, Съдът на публичната служба отказва да правораздава, за да може Първоинстанционният съд да постанови решение по тези дела.Член 9Окончателните решения на Съда на публичната служба и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, подлежат на обжалване пред Първоинстанционния съд в срок от два месеца от съобщаване на решението.Всяка страна, чиито искания са били изцяло или частично отхвърлени, има право да обжалва. При все това встъпващите страни, различни от държавите-членки и институциите на Европейските общности, могат да обжалват, само когато решението на Съда на публичната служба ги засяга пряко.Член 101. Всяко лице, чието искане за встъпване е било отхвърлено от Първоинстанционния съд, може да обжалва пред Съда на ЕО в срок от две седмици от съобщаването на решението за отхвърляне на неговото искане.2. Страните в производство могат да обжалват пред Първоинстанционния съд всяко решение на Съда на публичната служба, което е прието в съответствие с членове 242 или 243 или четвърти параграф на член 256 от Договора за ЕО, или на член 157 или член 158, или член трети параграф на член 164 от Договора за Евратом в срок от два месеца от уведомяването им.3. Председателят на Първоинстанционния съд може да се произнесе по жалбите по параграф 1 и 2 в ускорено производство, което ако е необходимо, може да се отклонява от правилата, съдържащи се в настоящото приложение, и което следва да бъде уредено в Процедурния правилник на Първоинстанционния съд.Член 111. Обжалването пред Първоинстанционния съд се ограничава само до правни въпроси. Основанията за обжалване са липса на компетентност на Съд на публичната служба, нарушение на процесуални правила, което накърнява интересите на жалбоподателя, както и нарушение на правото на Общността от страна на Съда на публичната служба.2. Размерът на присъдените разноски или страната, на която се възлагат, не подлежат на отделно обжалване.Член 121. Без да се накърняват разпоредбите на членове 242 и 243 от Договора за ЕО или членове 157 и 158 от Договора за Евратом, обжалването пред Първоинстанционния съд няма суспензивно действие.2. Когато се обжалва решение на Съда на публичната служба, производството пред Първоинстанционния съд се състои от писмена и устна фаза. В съответствие с условията, предвидени в неговия Процедурен правилник, Първоинстанционният съд, след като изслуша страните, може да се произнесе без провеждане на устно производство.Член 131. Ако жалбата е основателна, Първоинстанционният съд отменя решението на Съда на публичната служба и решава сам спора. Когато фазата на производството не позволява това, той връща делото на Съда на публичната служба за постановяване на решение.2. Когато делото е върнато на Съда на публичната служба, този съд е обвързан от всяко решение на Първоинстанционния съд по правни въпроси.""--------------------------------------------------


title: 2007/666/ЕО: Решение на Комисията от 9 октомври 2007 година относно назначаването на член на Европейската група за етика в науката и новите технологии за третия ѝ мандат

text:
               16.10.2007

               BG

               Официален вестник на Европейския съюз

               L 271/15

      РЕШЕНИЕ НА КОМИСИЯТА

   от 9 октомври 2007 година
   относно назначаването на член на Европейската група за етика в науката и новите технологии за третия ѝ мандат
   (2007/666/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Дοговора за създаване на Европейската общност,
   като взе предвид Решение 2005/383/ЕО на Комисията от 11 май 2005 г. (1) относно подновяването на мандата на Европейската група за етика в науката и новите технологии;
   като има предвид, че:

               (1)

               С писмо от 12 юли 2006 г. д-р C. CASINI е подал оставка като член на ЕГЕННТ вследствие на назначаването му за член на Европейския парламент.

               (2)

               Комисията е публикувала покана за представяне на кандидатури за избор на нов член на Европейската група за етика в науката и новите технологии на 15 март 2007 г. и изборната комисия, съставена от висши служители на Комисията, е оценила получените кандидатури и е изготвила списък с най-подходящите кандидати за решението на Комисията,

         РЕШИ:
   Член 1
   M. Francesco D. BUSNELLI се назначава за член на ЕГЕННТ за периода на настоящата ЕГЕННТ (2005-2009 г.) на мястото на бившия член на ЕГЕННТ Carlo CASINI:
   Член 2
   Мандатът на новия член на ЕГЕННТ влиза в сила в деня на приемане на настоящото решение.

      Съставено в Брюксел на 9 октомври 2007 година.

            За Комисията

         José Manuel BARROSO

            Председател

      (1)  ОВ L 127, 20.5.2005 г., стр. 17.